钦定古今图书集成/明伦汇编/官常典/第620卷 > 《贺太守启》林岂尘
## 钦定古今图书集成/明伦汇编/官常典/第620卷 > 《贺太守启》林岂尘

龙躔布朔，正一元于七十二候之初；凤历授时，谨五
始于三百六旬之首。惟贤人之顺履，符泰道之吉亨。
恭惟某官，道直以方，气温而厉。播千里循良之政，宣
九重宽大之条。薰然和气以袭人，煖若新阳之燠物。
五百年间世行，应君明臣良之期；二千石班春，宜介
小往大来之吉。群情胥庆，万福攸同。某奔走下僚，栖
迟大庇。椒觞荐寿，惭庆谒之未遑；寒谷回春，正吹嘘
之有待。